Laußig

Laußig je sakska gmejna w Sewjerosakskim wokrjesu.

 Geografija 
Gmejna nadeńdźe so něhdźe jědnaće kilometrow sewjernje Jiłowa a šěsć kilometrow južnje Dübena. Zapadnje Laußiga ćeče rěka Modłej. Blisko gmejnskeho dźěla Gruna přeprěkuje přewoz rěku do Hohenprießnitza. Wuchod gmejny mjezuje z přirodnym parkom Dübenska hola.

 Gmejnske dźěle 
Gmejna wobsteji ze slědowacych gmejnskich dźělow:
 Authausen
 Durchwehna
 Görschlitz
 Gruna Kossa
 Laußig
 Pressel
 Pristäblich

 Stawizny 
mini|left|Wjesna cyrkej w Laußigu
Laußig nasta ze serbskeho sydlišća ze 6. abo 7. lětstotka a naspomni so prěni raz pisomnje w lěće 1283.  Dla dobreho połoženja při brodźe přez Modłej naspomni so Gruna dwě lěće pozdźišo 1285. Wjesny dźěl Pristäblich slědowaše wokoło 1371 jako „Prestewelig“, štož je tež serbskeho pochada. 

Laußig słušeše kaž Gruna a Pristäblich hač do lěta 1815 k sakskemu hamtej Jiłow.Karlheinz Blaschke, Uwe Ulrich Jäschke: Kursächsischer Ämteratlas. Leipzig 2009, ISBN 978-3-937386-14-0; str. 56 sl. Přez wobzamknjenja Wienskeho kongresa přidźěli so wjes w lěće 1816 pruskemu wokrjesej Delič w Mjezyborskim knježerstwowym wobwodźe, ke kotremuž hač do 1952 słušeše.Wokrjes Delič w gmejnskim zapisu 1900

Z druhej wokrjesnej reformu NDR w lěće 1952 bu Laußig Jiłowskemu wokrjesej w Lipšćanskim wobwodźe přizamknjeny.

 Zajimawostki 
 přirodny park Dübenska hola
 pózdnjoromaniska wjesna cyrkej z 13. lětstotka w Laußigu
 cyrkej wot 1715 a „serbska wěža“ (Wendenturm) w Grunje
 dolina Modłeje z přewozom a hosćencami

 Wotkazy 

 Webstrona gmejny Laußig


 Žórła 

Kategorija:Sydlišćo w Sewjerosakskim wokrjesu
Kategorija:Prěnje naspomnjenje 1283
Kategorija:Gmejna w Sakskej